उधर, पोस्टमार्टम हाउस से दोपहर में शव गांव वापस आया तो तनाव के बीच माहौल गमजदा हो गया। गांव में ही कड़ी सुरक्षा के बीच अंत्येष्टि कर दी गई। सपा नेता भोला यादव व मामले में नामजद किए गए बसपा नेता व बर्खास्त सिपाही महेंद्र यादव एक ही ग्राम पंचायत आशा का पुरवा के मूल निवासी हैं। दोनों के बीच बताया जाता है कि जमीन, चुनाव और वर्चस्व को लेकर एक दशक से रंजशि चली आ रही थी। दोनों कई बार आमने-सामने भी आए।